Vacatio legis

Vacatio legis ('seaduse puudumine') on ladina päritolu juriidiline mõiste, mis tähendab ajavahemikku seaduse avaldamisest kuni seaduse jõustumise päevani.Vacatio legis. Uzvisit. https://et.uzvisit.com/4936-vacatio-legis  Keskmiselt on vacatio legis'e periood 45 päeva. Vacatio legis'e eesmärk on anda ühiskonnale piisavalt aega, et kohaneda uue seadusega. Sellega kõrvaldatakse seaduse kohene jõustumine. Ajavahemiku määramisel võetakse arvesse muudatuste ulatust, reguleeritavate õigussuhete iseloomu ning muudatuse ettenähtavust või ootamatust.Jäätma, J., Kolk, T., Liventaal,. J., Runthal, T. PSK § 108. – Eesti Vabariigi põhiseadus. Kommenteeritud väljaanne. Tallinn: Juura 2020.

Vacatio legis on kaheastmeline protsess, mis algab uue seaduse väljakuulutamisega ning lõpeb uue seaduse kehtima hakkamisega. Uue seaduse väljakuulutamisest antakse teada riigi ametlikus väljaandes, mis on igal riigil erinev.Jowers, R. Latinismos vacatio legis - Léxico Jurídico Español-Inglés Eesti ametlik väljaanne on Riigi Teataja.

Riigi Teataja läks elektroonilisele vormile üle 2006. aastal. Riigi Teataja veebisait võimaldab vacatio legis'e pikkust lühendada. Samuti võimaldab veebiväljaanne teha seadused avalikuks silmapilkselt. See annab inimestele võimaluse seadusemuudatustest senisest kiiremini teada saada.Kasprzyk, A. "Vacatio legis institution – sense and meaning" (pdf). 

Vacatio legis'e pikkus varieerub riigiti. Näiteks Hispaanias kulub seaduse avaldamisest jõustumiseni 20 päeva. Eestis aga on tavapärane ajavahemik 10 päeva.Sootak, J. Õigus igaühele. Tallinn: Juura 2017.

Vacatio legis on kasutusel ka ladina kiriku kanoonilises õiguses. Ajavahemiku pikkus sõltub sellest, kas tegu on üldise seaduse või eriseadusega. Üldise seaduse puhul on vacatio legis'e pikkus kolm kuud ning eriseaduse puhul üks kuu.Canon 8 §1 Vacatio legis võib olla lühem või pikem ainult juhul, kui see on seaduses sel viisil kehtestatud.Canon 8 §2

 Viited 

Kategooria:Õigusteadus